హైదరాబాద్: పైరసీ సమస్య ఒక్క ‘బాహుబలి’కే కాదని, అన్ని సినిమాలకూ ఉందని దర్శకధీరుడు ఎస్ఎస్ రాజమౌళి చెప్పారు. ‘బాహుబలి-2’ పైరసీ ముఠాను అత్యంత చాకచక్యంగా పట్టుకున్న పోలీసులను అభినందించేందుకు చిత్ర నిర్మాత శోభు యార్లగడ్డతో కలిసి దర్శకుడు రాజమౌళి శనివారం ఉదయం సైబర్ క్రైమ్ పోలీస్ స్టేషన్కు వెళ్లారు. సీసీఎస్ డీసీపీ అవినాష్ మహంతి, ఏసీపీ రఘువీర్లను కలిసి పైరసీకి సంబంధించిన వివరాలను అడిగి తెలుసుకున్నారు. అనంతరం రాజమౌళి మీడియాతో మాట్లాడుతూ పైరసీ గ్యాంగ్ను పట్టుకోవడానికి పోలీసులు చాలా కష్టపడ్డారని కొనియాడారు. ఎస్ఐ మదన్ తమ ఆర్కా మీడియా ప్రతినిధిలా పైరసీ గ్యాంగ్తో మాట్లాడుతూ వివరాలు రాబట్టారని, చాలా రిస్క్ చేసి ఆ ముఠాను పట్టుకున్నారని రాజమౌళి చెప్పారు. ఈ పైరసీ సమస్య అన్ని సినిమాలకూ ఉందని రాజమౌళి అభిప్రాయపడ్డారు. సైబర్ నేరగాళ్ల నుంచి తమను రక్షించిన పోలీసులకు కృతజ్ఞతలు చెప్పడానికే ఇక్కడికి వచ్చానని రాజమౌళి అన్నారు.
hyderabad: pairasee samasya okka ‘bahubali’kee kaadani, anni cinimaalakuu undani darsakadheerudu ss rajamouli cheppaaru. ‘bahubali-2’ pairasee mutaanu atyanta chaakachakyamgaa pattukunna poliisulanu abhinandinchenduku chitra nirmaata shobhu yaarlagaddatho kalisi darsakudu rajamouli sanivaaram udayam saibar crime polies stationku vellaaru. ccs dcp avinash mahanti, acp raghuveerlanu kalisi pairaseeki sambandhinchina vivaraalanu adigi telusukunnaru. anantaram rajamouli meediatho maatlaadutuu pairasee gyangnu pattukovadaaniki poliisulu chala kashtapaddaarani koniyaadaaru. esi madan tama arca media pratinidhilaa pairasee gyangto maatlaadutuu vivaraalu rabattarani, chala risk chesi aa mutaanu pattukunnarani rajamouli cheppaaru. ee pairasee samasya anni cinimaalakuu undani rajamouli abhipraayapaddaaru. saibar neragalla nunchi tamanu rakshinchina polisulaku krutagnatalu cheppadaanike ikkadiki vachanani rajamouli annaru.